title: Xonuka tir jinafa eba (suterot)
text: Gadikye ke Rudolf ba 15/05/1914 awalker azen geja tozuwer. Yikye wetce korlaf ksidasik vilter aze va milk van redjel tolon laradimlapir. Nope jotafa klaa zo dimelagdar. Soe vanpir pomasik dene sayakafe ropexe lize va Günther redakik gorestapon bakayan rungruper ise tunar. Turestan gan in, va atayera va Germana gu tela va kristeva ikaaykar. Golde in tere rovilter. Inafa vertega ko Turka az Iraka zo stakser. Zo wizbur ise nope buduca va levfayik zo abduaskir. Koe Turka va taneafa stakera tcoker : dofa vrayara va konak decemoy wideytik, is vanmecobana wida don ayikya is rumeik. Surtera va Germana tir skopo. Dim wideytafa blira meseramon. Inafa yasa mea rozolkomer isen vo gan artowasa skaltera zo botcer edje doevik is vedeyevik va sint moliked. Ton dodelik labliwar neke den Nuyalafa Taksa fure vilter, i den anamsayakaf blay lyumas va Bolcevik sayudasik is doevik, is yazgas va fikafa is durulafa nuva.